CELEX: 32006D0656
Language: da
Date: 2006-09-29 00:00:00
Title: 2006/656/EF: Kommissionens beslutning af 20. september 2006 om dyresundhedsbetingelser og udstedelse af sundhedscertifikat ved import af prydfisk (meddelt under nummer K(2006) 4149)   (EØS-relevant tekst)

30.9.2006   
            
            
               DA
            
            
               Den Europæiske Unions Tidende
            
            
               L 271/71
            
         
      KOMMISSIONENS BESLUTNING
   
   af 20. september 2006
   om dyresundhedsbetingelser og udstedelse af sundhedscertifikat ved import af prydfisk
   (meddelt under nummer K(2006) 4149)
   (EØS-relevant tekst)
   (2006/656/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 19, stk. 3, artikel 20, stk. 3, og artikel 21, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2003/858/EF af 21. november 2003 om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og -fiskevarer til konsum (2) er der opstillet en liste over tredjelande og dele af tredjelande, hvorfra medlemsstaterne har tilladelse til til Fællesskabet at importere levende fisk samt æg og mælke herfra til opdræt.
            
         
               (2)
            
            
               Beslutning 2003/858/EF gælder ikke for tropiske prydfisk, der holdes permanent i akvarier, og dyresundhedsbetingelserne og certifikatkravene vedrørende tropiske prydfisk er således ikke harmoniserede på fællesskabsplan.
            
         
               (3)
            
            
               Der er en betydelig handel med prydfisk med tredjelande, og spørgsmålet om beslutning 2003/858/EF's anvendelse på prydfisk er blevet bragt på bane.
            
         
               (4)
            
            
               Visse tredjelande er opført i bilag I til beslutning 2003/858/EF, men udelukkende med hensyn til eksport af koldtvandsprydfisk. De pågældende lande bør derfor opføres i bilag I til nærværende beslutning.
            
         
               (5)
            
            
               Som situationen er nu, er der 14 medlemsstater, der har udarbejdet nationale sundhedscertifikater med forskellige dyresundhedsbetingelser for prydfisk. For at skabe forenkling for såvel EF-grænsekontrolstederne, den europæiske prydfiskebranche og handelspartnere i tredjelande bør de pågældende dyresundhedsbetingelser og standardcertifikater harmoniseres.
            
         
               (6)
            
            
               De særlige dyresundhedsbetingelser og standardcertifikater for prydfisk bør udarbejdes, så de er på linje med betingelserne og certifikaterne i beslutning 2003/858/EF, idet der tages hensyn til den særlige anvendelse af de pågældende dyr i Fællesskabet og dyresundhedssituationen i det pågældende tredjeland med henblik på at undgå indslæbning af sygdomme, der kunne få betydelige konsekvenser for bestandene af opdrættede fisk og vildfisk i Fællesskabet, hvis de indslæbes og får lejlighed til at sprede sig.
            
         
               (7)
            
            
               Ved Rådets direktiv 96/93/EF af 17. december 1996 om udstedelse af certifikater for dyr og animalske produkter (3) er der fastsat regler for udstedelse af certifikater. Reglerne og principperne for udstedelse af certifikater i tredjelande bør svare til dem, der er fastsat i nævnte direktiv.
            
         
               (8)
            
            
               Denne beslutning bør finde anvendelse, uden at fællesskabsbestemmelser eller nationale bestemmelser om bevarelse af arter tilsidesættes.
            
         
               (9)
            
            
               Medlemsstater og tredjelande har behov for et vist tidsrum til at tilpasse sig til de nye importcertifikatkrav. Denne beslutning bør derfor ikke straks finde anvendelse.
            
         
               (10)
            
            
               I overensstemmelse med WTO-aftalen om anvendelsen af sundheds- og plantesundhedsforanstaltninger er denne beslutning blevet meddelt tredjelande, så de kan fremsætte bemærkninger.
            
         
               (11)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Anvendelsesområde
   1.   Ved denne beslutning fastsættes der harmoniserede dyresundhedsbestemmelser for import til Fællesskabet af prydfisk:
   2.   Denne beslutning gælder for:
   
               a)
            
            
               fisk, der er fanget i naturen, og som importeres med henblik på at blive anvendt som prydfisk
            
         
               b)
            
            
               prydfisk, der importeres af importagenter og grossister
            
         
               c)
            
            
               prydfisk, der importeres til dyrehandler, havecentre, havedamme eller udstillingsakvarier og lignende virksomheder uden direkte kontakt med EU-farvande eller -vandområder.
            
         Artikel 2
   Definitioner
   I denne beslutning gælder definitionerne i artikel 2 i direktiv 91/67/EØF, og desuden forstås ved:
   
               a)
            
            
               »prydfisk«: fisk, der udelukkende holdes, opdrættes eller afsættes til prydformål
            
         
               b)
            
            
               »koldtvandsprydfisk«: prydfisk af arter, der er modtagelige for en eller flere af følgende sygdomme: epizootisk hæmatopoietisk nekrose (EHN), infektiøs lakseanæmi (ISA), egtvedsyge (VHS), infektiøs hæmatopoietisk nekrose (IHN), forårsviræmi hos karper (SVC), bakteriel nyresygdom (BKD), infektiøs pankreasnekrose (IPN), koi-herpesvirus (KHV) og Gyrodactylus salaris-infektion
            
         
               c)
            
            
               »tropisk prydfisk«: andre prydfisk end koldtvandsprydfisk
            
         
               d)
            
            
               »importagenter«: virksomheder eller personer, der leverer prydfisk til en række detailhandlere eller grossister ved på deres vegne at importere sendinger og levere hver deres ordrer direkte til kunderne i Fællesskabet.
            
         Artikel 3
   Importbetingelser for koldtvandsprydfisk
   Medlemsstaterne tillader kun import til deres område af koldvandsprydfisk, hvis:
   
               a)
            
            
               fiskene har oprindelse i et land, der opført i:
               
                           i)
                        
                        
                           bilag I til beslutning 2003/858/EF eller
                        
                     
                           ii)
                        
                        
                           del I i bilag I til nærværende beslutning
                        
                     
         
               b)
            
            
               sendingen opfylder de garantier, herunder de paknings- og mærkningsgarantier og de særlige supplerende betingelser, der er fastsat i dyresundhedscertifikatet, som er udarbejdet efter modellen i bilag II under hensyntagen til de forklarende bemærkninger i bilag III
            
         
               c)
            
            
               fiskene er blevet transporteret under forhold, der ikke ændrer deres sundhedsstatus.
            
         Artikel 4
   Importbetingelser for tropiske prydfisk
   Medlemsstaterne tillader kun import til deres område af tropiske prydfisk, hvis:
   
               a)
            
            
               fiskene har oprindelse i et land, der er opført i del II i bilag I til denne beslutning
            
         
               b)
            
            
               sendingen opfylder de garantier, herunder de paknings- og mærkningsgarantier og de særlige supplerende betingelser, der er fastsat i dyresundhedscertifikatet, som er udarbejdet efter modellen i bilag IV under hensyntagen til de forklarende bemærkninger i bilag III
            
         
               c)
            
            
               fiskene er blevet transporteret under forhold, der ikke ændrer deres sundhedsstatus.
            
         Artikel 5
   Kontrolprocedurer
   Prydfisk, der importeres fra tredjelande, underkastes veterinærkontrol på grænsekontrolstedet i ankomstmedlemsstaten i henhold til artikel 8 i Rådets direktiv 91/496/EØF (4), og det fælles veterinærdokument til brug ved import, der er omhandlet i Kommissionens forordning (EF) nr. 282/2004 (5), udfyldes på behørig vis.
   Artikel 6
   Forebyggelse af forurening af naturlige vandområder
   1.   Prydfisk, der importeres i henhold til denne beslutning, må ikke udsættes i akvakulturbrug eller andre steder, hvorfra de kan slippe ud i eller på anden måde forurene naturlige vandområder i Fællesskabet.
   2.   Transportvand fra importerede sendinger skal håndteres, så det sikres, at det ikke medfører forurening af naturlige vandområder i Fællesskabet.
   Artikel 7
   Anvendelsesdato
   Denne beslutning finder anvendelse fra seks måneder efter offentliggørelsen.
   Artikel 8
   Denne beslutning er rettet til medlemsstaterne.
   
      Udfærdiget i Bruxelles, den 20. september 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 46 af 19.2.1991, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EUT L 324 af 11.12.2003, s. 37. Senest ændret ved beslutning 2005/742/EF (EUT L 279 af 22.10.2005, s. 71).
   
      (3)  EFT L 13 af 16.1.1997, s. 28.
   
      (4)  EFT L 268 af 24.9.1991, s. 58.
   
      (5)  EUT L 49 af 19.2.2004, s. 11.
   
      BILAG I
      DEL I
      Områder, hvorfra det er tilladt at importere koldtvandsprydfisk til Det Europæiske Fællesskab
      
                  Land
               
               
                  Område
               
               
                  Bemærkninger (1)
                  
               
            
                  ISO-kode
               
               
                  Navn
               
               
                  Kode
               
               
                  Beskrivelse
               
               
                   
               
            
                  BR
               
               
                  Brasilien
               
               
                   
               
               
                   
               
               
                  Kun arter i familien Cyprinidae
               
            
                  CO
               
               
                  Colombia
               
               
                   
               
               
                   
               
               
                  Kun arter i familien Cyprinidae
               
            
                  CG
               
               
                  Republikken Congo
               
               
                   
               
               
                   
               
               
                  Kun arter i familien Cyprinidae
               
            
                  MK (2)
                  
               
               
                  Den Tidligere Jugoslaviske Republik Makedonien
               
               
                   
               
               
                   
               
               
                  Kun arter i familien Cyprinidae
               
            
                  JM
               
               
                  Jamaica
               
               
                   
               
               
                   
               
               
                  Kun arter i familien Cyprinidae
               
            
                  SG
               
               
                  Singapore
               
               
                   
               
               
                   
               
               
                  Kun arter i familien Cyprinidae
               
            
                  LK
               
               
                  Sri Lanka
               
               
                   
               
               
                   
               
               
                  Kun arter i familien Cyprinidae
               
            
                  TH
               
               
                  Thailand
               
               
                   
               
               
                   
               
               
                  Kun arter i familien Cyprinidae
               
            DEL II
      Områder, hvorfra det er tilladt at importere tropiske prydfisk til Det Europæiske Fællesskab
      Alle lande, der er medlemmer af Verdensorganisationen for Dyresundhed (OIE).
      [En landeliste findes på http://www.oie.int/eng/OIE/PM/en_PM.htm]
      
         (1)  Ingen begrænsninger, hvis intet er angivet. Hvis landet eller området kun må eksportere visse arter og/eller æg eller mælke, angives arten og/eller en bemærkning som f.eks. »kun æg« i denne kolonne.
      
         (2)  Foreløbig kode, som ikke har nogen betydning for landets endelige betegnelse, som der skal træffes beslutning om, når de igangværende forhandlinger i FN er afsluttet.
   
   
      BILAG II
      
         
      
         
      
         
   
   
      BILAG III
      Forklarende bemærkninger
      Generel vejledning
      
                  a)
               
               
                  Certifikaterne udstedes af eksportlandets kompetente myndigheder.
               
            
                  b)
               
               
                  Originalen af hvert certifikat skal bestå af et enkelt ark med tryk på begge sider, eller det skal, hvis der kræves mere end ét ark, være udformet således, at alle de nødvendige sider udgør et sammenhængende hele.
               
            
                  c)
               
               
                  Det skal øverst til højre på hver side være mærket »Original« og være forsynet med et særligt kodenummer, som udstedes af myndighederne. Alle certifikatets sider skal være nummereret — (sidetal) af (samlet sidetal).
               
            
                  d)
               
               
                  Det originale certifikat og de etiketter, der er nævnt i standardcertifikatet, skal udfærdiges på mindst ét af de officielle sprog i den medlemsstat, hvor grænsekontrollen skal finde sted, og i bestemmelsesmedlemsstaten. Disse medlemsstater kan dog tillade andre sprog, eventuelt vedlagt en officiel oversættelse.
               
            
                  e)
               
               
                  Det originale certifikat skal den dag, sendingen læsses til eksport til EF, forsynes med et officielt stempel og underskrives af en officiel inspektør, som den kompetente myndighed har udpeget. I den forbindelse sørger eksportlandets kompetente myndighed for, at der følges samme principper for udfærdigelse af certifikatet som dem, der er fastsat i Rådets direktiv 96/93/EF.
               
            
                  f)
               
               
                  Underskriftens farve skal afvige fra påtrykkets farve. Det samme gælder stemplet, medmindre det er et prægestempel.
               
            
                  g)
               
               
                  Det originale certifikat skal ledsage sendingen til EF-grænsekontrolstedet.
               
            
                  h)
               
               
                  Certifikatet er gyldigt i 10 døgn fra udstedelsesdatoen. Ved transport med skib forlænges dette tidsrum med sørejsens varighed.
               
            Vejledning vedrørende certifikatets del I
      
                  a)
               
               
                  Rubrik I.8. Oprindelsesregion: Om nødvendigt: kun relevant, hvis der er truffet regionaliseringsforanstaltninger eller er godkendt zoner i henhold til nærværende beslutning eller beslutning 2003/858/EF. Regionerne og de godkendte zoner anføres, således som de er anført i EU-Tidende.
               
            
                  b)
               
               
                  Rubrik I.10. Bestemmelsesregion: Jf. rubrik I.8.
               
            
                  c)
               
               
                  Rubrik I.13. Pålæsningssted: Hvis forskellig fra rubrik I.11 anføres det sted, hvor dyrene pålæsses, navnlig hvis de er blevet samlet forud for afsendelsen.
               
            
                  d)
               
               
                  Rubrik I.20. Mængde: Bruttovægt i alt og nettovægt i alt anføres i kg.
               
            
                  e)
               
               
                  Rubrik I.22. Antal kolli: Det antal kasser, hvori dyrene transporteres, anføres.
               
            
                  f)
               
               
                  Rubrik I.25. Varer bestemt til: Det, som fiskene udelukkende er bestemt til, anføres. (På de enkelte specifikke certifikater må kun optræde de faktiske valgmuligheder.)
                  
                              —
                           
                           
                              Karantæne: Karantæne som krævet i henhold til relevante EF-bestemmelser
                           
                        
                              —
                           
                           
                              Selskabsdyr: Dette anvendes også, når prydvanddyr er bestemt til dyrehandler eller lignende virksomheder med videresalg for øje
                           
                        
                              —
                           
                           
                              Cirkus/udstilling: Dette anvendes også, når prydvanddyr er bestemt til udstillingsakvarier eller lignende virksomheder uden videresalg for øje
                           
                        
                              —
                           
                           
                              Andet: Til anvendelsesformål, der ikke er anført andre steder i denne klassificering, f.eks. privat import eller via importagenter.
                           
                        
            
                  g)
               
               
                  Rubrik I.28. Artens trivialnavn kan anføres sammen med det videnskabelige navn.
               
            
   
      BILAG IV